
Αριθ. 5050 (1) 


Τροποποίηση συστατικής πράξης δημοτικής Επιχείρησης 
Μαρκοπούλου - ΜεσογαΙας «ΑΔΕΜ». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις δ ιατάξεις των άρθρων 260 έως 267 κ.λπ. του Π.Δ. 
323/89 (Δ-Κ.Κ'.). 


2) Την 8394/1/3/90 απόφασή μας ΦΕΚ 177/16/3/ 
1990 Τ.Β'. «Περί συστάσεως δημοτικής επιχείρησης με 
την επωνυμία «Αναπτυξιακή Δημοτική Επιχείρηση Μαρκο¬ 
πούλου ΑΔΕΜ» στο δήμο Μαρκοπούλου-ΜεσογαΙας Αττι¬ 
κής. 

3) Την 38/95 απόφαση του Δημοτικού Συμβουλίου 
Μαρκοπούλου ΜεσογαΙας «περί τροποποίησης της συ¬ 
στατικής πράξης ως προς τον αριθμό των μελών του Διοι¬ 
κητικού Συμβουλίου της ανωτέρω Επιχείρησης. 

4) Τις διατάξεις του άρθρου μόνου του Π. Δ/τος 250/ 
89, «Μεταβίβαση αρμοδιοτήτων του Υπουργού Εσωτερι¬ 
κών στους Νομάρχες», αποφασίζουμε: 

Τροποποιούμε την ανωτέρω αριθμ. 6394/1/3/90 από¬ 
φασή μας ως προς το άρθρο 3 «Διοίκηση Επιχείρηση» ως 
εξής: 

Η Επιχείρηση διοικείται από έντεκαμελές (11) διοικη¬ 
τικό Συμβούλιο που τα μέλη τους ορίζονται μαζί με τους 
αναπληρωτές από το Δημοτικό Συμβούλιο. Από τα μέλη 
του Διοικητικού Συμβουλίου οκτώ (8) είναι αιρετοί εκπρώ- 
σωποι του Δήμου Μαρκοπούλου, ένας (1) είναι εκπρόσω¬ 
πος των εργαζομένων, ένας (1) εκπρόσωπος κοινωνικού 
φορέα και ειδικώτερα του Αναγκαστικού Συνεταιρισμού 
Μαρκοπούλου και ένας (1) είναι δημότης με πείρα στο 
αντικείμενο της ΑΔΕΜ. 

Κατά τα λοιπά ισχύει η 6394/1/3/90 απόφασή μας 
όπως τροποποιήθηκε και ισχύει μέχρι σήμερα. 

Ακροτελεύτια διάταξη - Κάλυψη δαπάνης. 

Από την απόφαση αυτή δεν προκαλεΐται καμμία δαπάνη 
σε βάρος του προϋπολογισμού της ανωτέρω επιχείρη¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 9 Μαρτίου 1995 

Ο Περιφεριακός Δ/ντής 
ΝΙΚΟΛΑΟΣ ΠΕΡΚΙΖΑΣ 

Αριθ. 4933 (2) 

Τροποποίηση του Ο.ΕΎ. της Κοινότητας Γιάννουλης Ν. 

Λώρισας. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) του άρθρου 26 του Ν. 1832/1989, 

β) των άρθρων 34,35,38,15 και 38 του Ν. 2190/1994, 

γ) του άρθρου 63 του Ν. 2218/1994, 

δ) του άρθρου 2 του Ν. 2081/1992, 

ε) του ΠΔ 22/1990. 

στ) των άρθρων 4 & β παρ. 7 & 15 αντίστοιχα του Ν. 
2240/94. 

2. Την 24/1994 σύμφωνη γνώμη του Υπηρεσιακού Συμ¬ 
βουλίου υπαλλήλων ΟΤΑ Νομού Λάρισας που διατυπώ¬ 
θηκε στο 6/1994 πρακτικό του. 

3. Την αριθ. 16/1994 απόφαση του Κοινοτικού Συμβου¬ 
λίου Γιάννουλης «περί τροποποιήσεως του Ο.Ε.Υ. της 
Κοινότητας, αποφασίζουμε: 

Εγκρίνουμε την αριθ. 16/1994 απόφασητου Κοινοτικού 
Συμβουλίου Γιάννουλης με την οποία τροποποιείται ο 
Ο.Ε.Υ. της Κοινότητας Γιάννουλης και έχει ως εξής: 

Άρθρο 1 
Διάρθρωση 

Η υπηρεσία της Κοινότητας διαρθροϋται ως εξής: 
Αυτοτελές Γ ραφείο. 

Αυτό περιλαμβάνει τις παρακάτω θέσεις: 

1. Κατηγορία ΔΕ Διοικητικού 
Κλάδος ΔΕΙ 

Δύο (2) θέσεις με βαθμό Δ-Α. 

2. Κατηγορία ΥΕ Διοικητικού. 

Κλάδος ΥΕ1 Κλητήρα-θυρωρού και γενικών καθηκό¬ 
ντων 

Μια (1) θέση με βαθμό Ε-Β. 

3. Κατηγορία ΔΕ Οδηγού αυτοκινήτου 
Κλάδου ΔΕ29 οδηγός αυτοκινήτου 
Μία (1) θέση με βαθμό Δ-Α. 

4. Κατηγορία ΥΕ Εργατών Καθαριότητας. 

Κλάδος ΥΕ 16 εργατών καθαριότητας. 

Τέσσερις (4) θέσεις με βαθμό Ε-Β. 

Αρθρο 2 
Αρμοδιότητες 

Η αρμοδιότητα του Αυτοτελούς Γ ραφείου ενάγεται στο 
παρακάτω: 

α. Τήρηση του πρωτοκόλλου αλληλογραφίας εισερχο¬ 
μένων και εξερχομένων εγγράφων και η διεκπεραίωση αυ¬ 
τών. 

β. Κανονική τήρηση των Μητρώων και Δημοτολογίων, 
γ. Τήρηση των ληξιαρχικών βιβλίων και όλων των βιβλίων 
που προβλέπονται από το νόμο να τηρούνται στη Κοινό¬ 
τητα. 

δ. Η μέριμνα για την προσήκουσα δημοσίευση των κάθε 
φύσεως ανακοινώσεων και επιδόσεων αυτών. 

ε. Ταξινόμηση και τήρηση φακέλων αρχείου αλληλογρα¬ 
φίας. 

οτ. Η τήρηση των πρακτικών των συνεδριάσεων του Κοι¬ 
νοτικού Συμβουλίου. 

ζ. Η σύνταξη, δακτυλογράφηση και διεκπεραίωση των 


εγγράφων, αποφάσεων και πιστοποιητικών και η απαραί¬ 
τητη αντιγραφή. 

η. Η έκδοση πόσης φύσεως πιστοποιητικών στους δη¬ 
μότες και μη αρμοδιότητες της Κοινότητας. 

θ. Η έκδοση χρηματικών ενταλμάτων και πληρωμή των 
δαπανών της Κοινότητας. 

ι. Καταρτίζει με τον Πρόεδρο σχέδιο προϋπολογισμού 
της Κοινότητας, συντάσσει και συνυπσγάφει με αυτόν 
τους βεβαιωτικούς καταλόγους βεβαιώσεως και εισπρά¬ 
ξεων εσόδων. 

Η αρμοδιότητα του κλητήρα ενάγεται στα παρακάτω: 

Α. Η δημοσίευση και επίδοση κάθε εγγράφου της Κοι¬ 
νότητας. 

Β. Η καθαριότητα και θέρμανση των Κοινοτικών Κατα¬ 
στημάτων, 

Γ. Η συντήρηση των μηχανημάτων του γραφείου (Γρα¬ 
φομηχανές, φωτοαντιγραφικά κ.λπ.). 

Δ. Η παραλαβή και παράδοση της αλληλογραφίας. 

Ε. Η είσπραξη των δικαιωμάτων της Κοινότητας από τη 
λαϊκή εβδομαδιαία αγορά. 

ΣΤ. Κάθε άλλη υπηρεσία που του ανατίθεται και δύναται 
να την εκτελέσει, 

Η αρμοδιότητα του οδηγού αυτοκινήτου ανάγεται στα 
παρακάτω: 

Η μεταφορά με τα απορριμματοφόρο των σκουπιδιών 
καθώς και η μεταφορά οποιοσδήποτε άλλου υλικού χρειά¬ 
ζονται οι άλλες υπηρεσίες της Κοινότητας. 

Η μέριμνα για την επισκευή-συντήρηση και καλή λει¬ 
τουργία των Κοινοτικών αυτοκινήτων και εν γένει του Κοι¬ 
νοτικού τροχαίου υλικού. 

Ο έλεγχος της κατανάλωσης καυσίμων των ανωτέρω 
οχημάτων. 

Η ευθύνη για την φύλαξη και ασφάλεια του τροχαίου 
υλικού των μηχανημάτων καθώς και κάθε φύσεως κινητής 
και ακίνητης περιουσίας που βρίσκεται στο Κοινοτικό υπό¬ 
στεγο. 

Η αμοδιότητα των εργατών καθαριότητας ανάγεται στα 
παρακάτω: 

α. Η περισυλλογή και αποκομιδή των απορριμμάτων. 

β. Η καθαριότητα των δρόμων, πλατειών και των κοινο¬ 
χρήστων χώρων. 

γ. Η συντήρηση και περιποίηση των πάρκων, κήπων, νη¬ 
σίδων. 

δ. Η καθαριότητα-απολύμανση-ασβεσιόχρωση κοινο¬ 
χρήστων κτιρίων-καθαριότητα φρεατίων βρόχινων νερών 
κ.λπ. 

Άρθρο 3 

Τυπικά προσόντα διορισμού κατά κατηγορία και κλάδο 
θα ισχύουν πάντοτε αυτά που προβλέπονται από τις εκά- 
στοτε ισχύουσες διατάξεις των Νόμων και άλλων διαταγ¬ 
μάτων. 

Άρθρο 4 

Προϊστάμενος του Αυτοτελούς Γραφείου επιλέγεται 
υπάλληλος της Κοινότητας Κατηγορίας ΔΕ Διοικητικού. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Γιάν- 
νουλης το ύψος της οποίας δεν μπορεί να ποσδιορι- 
σθεί. 

Ο Οργανισμός αυτός ισχύει από την δημοσίευση στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 28 Φεβρουάριου 1Θ95 

Ο Περιφερειακός Δ/ντής 
ΗΛΙΑΣ ΛΙΑΚΟ ΠΟΥΛΟΣ 

-♦- 

ΑριΒ. 3712 (3) 

Τροποποίηση της συστατικής πράξης Επιχείρηση Τουρι- 
σμού-Πολιτισμού Δήμου Λάρισας. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) Των άρθρων 260 και 261 του Π.Δ. 323/Θ9. 

β) Των άρθρων 4 & 6 παρ. 7 & 15 αντίστοιχα του Ν. 
2240/94. 

γ) Του Π.Δ. 250/89 «περί μεταβιβόσεως αρμοδιοτή¬ 
των. 

2) Την αριθμ. 26059/88 απόφαση του Υπουργού Εσω¬ 
τερικών περί συστάσεως της Επιχείρησης Τουρισμού - 
Πολιτισμού Δήμου Λάρισας. 

3) Την αριθμ. 56/95 απόφαση του Δημοτικού Συμβου¬ 
λίου Λάρισας περί τροποποιήσεως της συστατικής πράξης 
της Δημοτικής Επιχείρησης, αποφασίζουμε: 

Τροποποιούμε την 26059/88 απόφαση του Υπουργού 
Εσωτερικών με την οποία συστήθηκε η Δημοτική Επιχεί¬ 
ρηση Τουρισμού-Πολιτισμού Δήμου Λάρισας (ΔΕΤΠΟΛ), 
ως προς τη σύνθεση του Δ.Σ. και ορίζουμε ότι στο εξής η 
ανωτέρω επιχείρηση θα διοικείται οπό 11 μελές Διοικ. 
Συμβούλιο αποτελούμενο από τους: 

1) Δύο (2) τουλάχιστον αιρετούς εκπροσώπους του Δή¬ 
μου Λάρισας. 

2) Έναν εκπρόσωπο της Ομοσπονδίας Επαγγελματο- 
βιοτεχνών. 

3) Έναν (1) εκπρόσωπο των εργαζομένων στην Επιχεί- 
ρηση. 

4) Μέχρι οκτώ (8) μέλη δημότες ή κατοίκους του Δήμου 
Λάρισας που έχουν πείρα ή γνώσεις σχετικές με το αντι¬ 
κείμενο της Επιχείρησης. 

Ο Πρόεδρος και ο Αντιπρόεδρος ορίζονται από το Δη¬ 
μοτικό Συμβούλιο. 

Η θητεία του Διοικητικού Συμβουλίου ακολουθεί τη θη¬ 
τεία της Δημοτικής Αρχής. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Οικον. 
έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 28 Φεβρουάριου 1995 

Ο Περιφεριακός Δ/ντής 
ΗΛΙΑΣ ΛΙΑΚΟΠΟΥΛΟΣ 


Αριθ. 3713 (4) 

Τροποποίηση της συστατικής πράξης «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΦΥΣΙΚΟΥ ΑΕΡΙΟΥ ΛΑΡΙΣΑΣ». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Των άρθρων 260 και 261 του Π.Δ. 323/89. 

β) Των άρθρων 4 & 8 παρ. 7 & 15 αντίστοιχα του Ν. 
2240/94. 

γ) Του Π.Δ. 250/89 «περί μεταβιβόσεως αρμοδιοτή¬ 
των. 

2) Την αριθμ. 18268/83 απόφασή μας ΦΕΚ (708/93) 
περί συστάσεως της Επιχείρησης «Δημοτική Επιχείρηση 
Φυσικού Αερίου Λάρισας» 

3) Την αριθμ. 57/95 απόφαση του Δημοτικού Συμβου¬ 
λίου Λάρισας περί τροποποιήσεως της συστατικής πράξης 
της Δημοτικής Επιχείρησης Φυσικού Αερίου Λάρισας (ΔΕ- 
ΦΑΛ), αποφασίζουμε: 

Τροποποιούμε την 18268/93 απόφασή μας με την 
οποία συστήθηκε η Δημοτική Επιχείρηση Φυσικού Αερίου 
Δήμου Λάρισας (ΔΕΦΑΛ), ως προς τη σύνθεση του Δ.Σ. 
και ορίζουμε ότι στο εξής η ανωτέρω επιχείρηση θα διοι- 
κείται από 11 μελές Διοικ. Συμβούλιο αποτελούμενο από 
τους: 

1) Δύο (2) τουλάχιστον αιρετούς εκπροσώπους του Δή¬ 
μου Λάρισας. 

2) Έναν εκπρόσωπο φορέα (ΤΕΕ). 

3) Μέχρι (8) πολίτες που έχουν σχέση με το αντικείμενο. 

Εφόσον οι εργαζόμενοι στην Επιχείρηση ξεπεράσουν 

τους είκοσι (20) ορίζεται ένας (1) εκπρόσωπος των εργα¬ 
ζομένων στην Επιχείρηση. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Οικον. 
έτους 1995. Κατά τα λοιπά ισχύει η 12268/93 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 28 Φεβρουάριου 1995 

Ο Περιφερειακός Δ/ντής 
ΗΛΙΑΣ ΛΙΑΚΟΠΟΥΛΟΣ 

- 4 - 

Αριθ. 3714 (5) 

Τροποποίηση της συστατικής πράξης της Δημοτικής Επι¬ 
χείρησης Δημοτικό Περιφερειακό θέατρο Λάρισας. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Των άρθρων 260 και 261 του Π.Δ. 323/89. 

β) Των άρθρων 4 & 6 παρ. 7 & 15 αντίστοιχα του Ν. 
2240/94. 

γ) Του Π.Δ. 250/89 «περί μεταβιβόσεως αρμοδιοτή¬ 
των. 

2) Την αριθμ. 72833/89 απόφαση του Υπουργού Εσω¬ 
τερικών (ΦΕΚ 893/88) περί συστάσεως της Επιχείρησης 
Δημοτικό Περιφερειακό θέατρο Λάρισας. 

3) Την αριθμ. 59/95 απόφαση του Δημοτικού Συμβου¬ 
λίου Λάρισας περί τροποποιήσεως της συστατικής πράξης 

της Δημοτικής Επιχείρησης Δημοτικό Περιφεραικό θέα¬ 
τρο Λάρισας, αποφασίζουμε: 

Τροποποιούμε την 72833/88 απόφαση του Υπουργού 
Εσωτερικών με την οποία συστήθηκε η Δημοτική Επιχεί¬ 
ρηση Δημοτικό Περιφερειακό θέατρο Λάρισας, ως προς 
τη σύνθεση του Δ.Σ. και ορίζουμε ότι στο εξής η ανωτέρω 
επιχείρηση θα διοικεΐται από Ιίμελές Διοικ. Συμβούλιο 
αποτελούμενο από τους: 

1) Δύο (2) τουλάχιστον αιρετούς εκπροσώπους του Δή¬ 
μου Λάρισας. 

2) Έναν εκπρόσωπο Κοινωνικού φορέα της περιοχής & 
συγκεκριμένα της ΕΛΜΕ. 

3) Έναν (1) εκπρόσωπο των εργαζομένων στην Επιχεί¬ 
ρηση. 

4) Μέχρι (7) δημότες ή κατοίκους του Δήμου που έχουν 
πείρα ή γνώσεις σχετικά με το αντικείμενο της επιχείρη¬ 
σης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. Κατά 
τα λοιπά ισχύει η αριθμ. 72833/88 απόφαση του Υπουρ¬ 
γού Εσωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Φεβρουάριου 1995 

Ο Περιφερειακός Δ/ντής 
ΗΛΙΑΣ ΛΙΑΚΟΠΟΥΛΟΣ 

-*- 

Αριθ. 5798 (6) 

Σύσταση ιδίου Νομικού Προσώπου στο Δήμο Σαρανταπό- 
ρου Ν. Λάρισας με την επωνυμία «Σχολική Επιτροπή 
Δήμου Σαρανταπόρου». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. του άρθρου 187 του ΠΔ 323/1989 (ΔΚΚ) 
β. του άρθρου 5 του Ν. 1894/1990. 
γ. του άρθρου 2 του Ν. 2081/1992. 
δ. του άρθρου 11 του Ν. 2130/1993. 
ε. των άρθρων 4 & 6 παρ. 7 & 15 αντίστοιχα του Ν. 
2240/1994. 

στ. του ΠΔ 331/1983 περί μεταβίβασης αρμοδιοτή¬ 
των 

ζ. του ΠΔ 26/1994 περί συστάσεως του Δήμου Σαρα¬ 
νταπόρου, 

2. Την αριθ. 7/1995 απόφαση του Δημοτικού Συμβου¬ 
λίου Σαρανταπόρου περί συστάσεως Νομικού Προσώπου, 
αποφασίζουμε: 

1. Συστήνουμε Ιδιο Νομικό Πρόσωπο στο Δήμο Σαρα¬ 
νταπόρου με την επωνυμία «Σχολική Επιτροπή Δήμου Σα¬ 
ρανταπόρου» η οποία συμπεριλαμβάνει τις Σχολικές μονά¬ 
δες: α) Δημοτικό Σχολείο και Νηπιαγωγείο της πρώην Κοι¬ 
νότητας Σαρανταπόρου, β) Δημοτικό Σχολείο της πρώην 
κοινότητας Μηλέας και γ) Δημοτικό Σχολείο Τσαπουρνιάς 
και Δημοτικό Σχολείο Φαρμάκη της πρώην Κοινότητας 
Τσαπουρνιάς. 

2. Σκοπός του Νομικού Προσώπου είναι: 

η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλώσψων υλικών κ,λπ. 


η εκτέλεση μικρών έργων για επισκευή και συντήρηση 
των διδακτηρίων, 

η αποκατάσταση των φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων, 

η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τις σχολικές βιβλιοθήκες και γενικά με όλα τα 
μέσα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρινονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από επταμελές διοικη¬ 
τικό συμβούλιο αποτελούμενο από: 

α. Τον εκάστοτε Δήμαρχο ή ένα Δημοτικό Σύμβουλο ως 
Πρόεδρο και για τη συγκεκριμένη περίοδο τον Δήμαρχο 
Θεόδωρο Μηνά. 

β. Τους εκάστοτε Διευθυντές των τριών Δημοτικών Σχο¬ 
λείων που λειτουργούν στο Δήμο μας. 

γ. Τους τρεις εκπροσώπους των Συλλόγων Γονέων και 
κηδεμόνων και σε περίπτωση που δεν λειτουργούν σύλλο¬ 
γοι γονέων και κηδεμόνων από τρεις δημότες γονείς μα¬ 
θητών από και τα τρία Δημοτικά Σχολεία που λειτουργούν: 
Μηλέας - Μηνά Βασίλειο, Σαρανταπόρου - Τζιουμακλή Ιπ- 
ποκάτη και Τσαπουρνιάς - Παναγιώτου Σωτήρη. 

4. Η θητεία του πρώτου Διοικητικού Συμβουλίου λήγει 
με τη λήξη της παρούσας Δημρτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει μεταξύ των μελών του Αντιπρόεδρο, 
Γ ραμματέα. 

5. Πόροι του Νομικού προσώπου είναι: 
α. η ετήσια επιχορήγηση του Δήμου, 
β. η ετήσια επιχορήγηση του Κράτους. 

γ. κάθε είδους εισφορές, δωρεές, κληρονομίες, κληρο¬ 
δοσίες. 

δ. εισπράξεις απότο αντίτιμο των παρεχομένων πραγ¬ 
μάτων ή υπηρεσιών, 
ε. πρόσοδοι από την περιουσία του. 

6. Περιουσία 

Η περιουσία του νεοσύστατου νομικού προσώπου έχει 
ως εξής: 

Δημοτικό Σχολείο Σαρανταπόρου: 
α. Το Διδακτήριο, το οποίο περιλαμβάνει στεγασμένη 
επιφάνεια 215 τετραγωνικών μέτρων και αποτελείται από 
(4) αίθουσες διδασκαλίας, (2) γραφεία και τουαλέτες. 

β. Το οικόπεδο του σχολείου, σ’ αυτό περιλαμβάνονται 
το διδακτήριο και ο σχολικός κήπος. Αυτό βρίσκεται στο 
αριθ. 15 οικοδομικό τετράγωνο, αριθμός οικοπέδου 78 και 
έχει συνολική έκταση τετραγωνικά μέτρα (2.118). 

γ. Το αριθ. 145 οικόπεδο που βρίσκεται στο αριθ. 34 οι¬ 
κοδομικό τετράγωνο και έχει έκταση (552) τετραγωνικά 
μέτρα, το οικόπεδο αυτό προορίζεται για την ανέγερση 
Νηπιαγωγείου. 

Δημοτικό Σχολείο Μηλέας. 

α. Το διδακτήριο, το οποίο περιλαμβάνει στεγασμένη 
επιφάνεια 130 τετραγωνικό μέτρα καιαποτελείται από (3) 
αίθουσες διδασκαλίας, (1) γραφείο και τουαλέτες, βρί¬ 
σκεται στο αριθ. 51 οικοδομικό τετράγωνο αριθ. οικοπέ¬ 
δου 251 και η συνολική έκταση του οικοπέδου είναι 3.780 
τετραγωνικά μέτρα. 

β· Σχολικός Κλήρος, περιλαμβάνει το αριθ. 495 αγροτε¬ 
μάχιο που έχει έκταση 24,208 στρέμματα. 

Δημοτικό Σχολείο Τσαπουρνιάς. 
α. Διδακτήριο, το οποίο περιλαμβάνει στεγασμένη επι¬ 
φάνεια (70) τετραγωνικών μέτρων και βρίσκεται σε οικό¬ 
πεδο έκτασης (208) τετραγωνικών μέτρων που συνο¬ 
ρεύει: Βόρεια και Ανατολικά με Κοινοτικό δρόμο, Νότια 
και Δυτικά με ιδιοκτησία Γκουγκούλη Κωνσταντίνου. 

β. Σχολικός κήπος στη θέση. «Μύλο» έκτασης 0,5 
στρέμματα, 

γ. Σχολικός κήπος στη θέση «Δέντρος» έκτασης 0,5 
στρέμματα, 

δ. Αγρός στη θέση «Στερνάρι» περικλειόμενος από Κοι¬ 
νοτικό χερσότοπο, έκτασης (10) στρεμμάτων, 
ε. Αγρός στη θέση «Μερσίνι» περικλειόμενος από Κοι¬ 
νοτικό χερσότοπο έκτασης (11) στρεμμάτων και 
στ. Αγρός στη θέση «Λεύκα· έκτασης (5) στρεμμά¬ 
των. 

Δημοτικό Σχολείο Φαρμάκης, το οποίο δεν λειτουργεί 
α. Διδακτήριο το οποίο περιλαμβάνει στεγασμένη επι¬ 
φάνεια εμβαδού (130) τετραγωνικών μέτρων και αποτε- 
λείται από (2) αίθουσες διδασκαλίας, (1) γραφείο, τουαλέ¬ 
τες και μία αποθήκη, βρίσκεται στο αριθμ. 14 οικοδομικό 
τετράγωνο, αριθ. οικοπέδου 63, συνολικής έκτασης 
1.850 τετραγωνικά μέτρα. 

β. Αγροτεμάχιο κατηγορίας Ε, αριθμός τεμαχίου 38 συ¬ 
νολικής έκτασης 20,500 στρέμματα. 

7. Το Νομικό πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δημοτι¬ 
κού Συμβουλίου και σε περίπτωση που αυτός απουσιάζει ή 
κωλύεται από τον Αντιπρόεδρο. 

8. Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη στο Δήμο Σαρανταπόρου 3.200.000 δραχμών για το 
τρέχον οικονομικό έτος και 3.500.000 δραχμών για κάθε 
ένα από τα επόμενα έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό του Δήμου Σαρανταπόρου με στοιχεία 
Κ.Α. 212.1. 

Οι αριθ. 13187/8.7.1991,6223/20.3.1991 και 17180/ 
1.9.1989 αποφάσεις μας καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 7 Μαρτίου 1995 

Ο Περιφερειακός Δ/ντής 
ΗΛΙΑΣ ΛΙΑΚΟΠΟΥΛΟΣ 

Αριθ. ΕΣ/2679 (7) 

Σύσταση Νομικού Προσώπου στην Κοινότητα Βαμβακού- 
σας Ν. Σερρών με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/90 όπως συ¬ 
μπληρώθηκε με τις όμοιες του άρθρου 31 του Ν. 2009/ 
1992. 

3. Τις διατάξεις του άρθρου 11 του Ν. 2130/1993. 


4. Τις διατάξεις των άρθρων 4 και 6 του Ν. 2240/1994. 

5. Τις διατάξεις του άρθρου 29Α του Ν. 1558/1985 
όπως προστέθηκαν με το άρθρο 27 του Ν. 2081/1992. 

6. Την αριθ. 572/15.2.1995 απόφασή μας «παροχή 
εξουσίας υπογραφής με Εντολή Περιφ. Δ/ντή στους προϊ¬ 
σταμένους της Δ/νσης Εσωτερικών και των τμημάτων αυ¬ 
τής». 

7. Την αριθ. ΕΣ/21543/20.9.1989 (ΦΕΚ 736/89 τ. Β') 
απόφασή μας με την οπία συστήθηκε στην Κοινότητα 
Βαμβακούσας, ίδιο νομικό πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου», αποφασίζουμε: 

1. Συστήνουμε στην Κοινότητα Βαμβακούσας του Νομού 
Σερρών ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου». 

2. Σκοπός του νομικού προσώπου είναι: 

- η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

- η αμοιβή καθαριστριών. 

- η εκτέλεση έργων για την επισκευή συντήρηση και του 
κάθε είδους εξοπλισμού του σχολείου. 

- η εισήγηση προς την Δ/νση Α/θμιας Εκπ/σης για οτν 
εφοδιασμό από τον Οργανισμό Σχολικών Κτιρίων του Σχο¬ 
λείου με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τη 
σχολική βιβλιοθήκη. 

- η διαχείρηση των εσόδων από την ενδεχόμενη εκμε- 
τάλλευσηα του σχολικού κυλικείου καθώς και η λήψη κάθε 
άλλου μέτρου που κρίνεται αναγκαίο για τη στήριξη της 
διοικητικής λειτουργίας της σχτί-π'ις μονάδας. 

Το νομικό πρόσπωο διοικείται από Διοικητικό Συμβού¬ 
λιο, που αποτελείται από επτά (7) μέλη τα οποία μαζί με 
τους αναπληρωτές τους ορίζονται από το Κοινοτικό Συμ¬ 
βούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή άλλο μέρος του Διοικητικού Συμ¬ 
βουλίου αιρετό ή μη ρου ορίζεται από τον Πρόεδρο. 

Τα άλλα μέλη είναι: 
α) Δύο Κοινοτικοί Σύμβουλοι, 
β) Ο Δ/ντής του Δημοτικού Σχολείου, 
γ) Ο Δ/ντής του Νηπιαγωγείου, 
δ) Ο εκπρόσωπος του Συλλόγου Γονέων και Κηδεμόνων 
Δημ. Σχολείου. 

ε) Ο εκπρόσωπος του Συλλόγου Γ ονέων και Κηδεμόνων 
του Νηπιαγωγείου. 

Σε περίπτωση που δεν υφίσταται σύλλογος γονέων ορί¬ 
ζονται αντίστοιχα γονείς μαθητών. 

4. Η θητεία των μελών του Δ.Σ. ακολουθεί την Κοινοτική 
περίοδο. 

Το Δ.Σ. εκλέγει Αντιπρόεδρο και Γραμματέα. 

6. Πόροι του Νομικού Προσώπου είναι: 
α) ετήσια επιχορήγηση, 
β) ετήσια επ^ορήγηση του Κράτους, 
γ) κάθε είδους εισφορές, δωρεές, κληρονομιές και κλη¬ 
ροδοσίες. 

δ) εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) πρόσοδοι από την περιουσία του. 
β. Το Νομικό Πρόσωπο εκπροσωπείται στο Δικαστήριο 
και σε κάθε δημόσια αρχή από τον Πρόεδρο του Δ.Σ. και 

όταν αυτός απουσιάζει ή κωλύεται από τον Αντιπρόε¬ 
δρο. 

7. Κάλυψη δαπάνης 

Από τις διατάξεις αυτής της απόφασης προκαλεΐται δα¬ 
πάνη αε βάρος του προϋπολογισμού της Κοινότητας Βαμ- 
βακούσας το ύψος της οποίας δεν μπορεί να προσδιορι¬ 
στεί. 

Η ανωτέρω δαπάνη θα καλύπτεται απάτην κρατική επι¬ 
χορήγηση που διατίθεται στην Κοινότητα Βαμβακούσας 
για της ανάγκες των Σχολείων και από ιδίους πόρους της 
Κοινότητας. 

Η αριθ. ΕΣ/21543/20.9.1989 απόφασή μας καταργεί- 
ται. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Σέρρες, 24 Φεβρουάριου 1995 

Με εντολή Περιφερειακού Διευθυντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

Αριθ. ΕΣ/5508 (8) 

Τροποποίηση της συστατικής πράξης Νομικού Προσώπου 
«Σχολική Επιτροπή Δημοτικού Σχολείου και Νηπιαγω¬ 
γείου» Κοινότητας Πεπονιάς Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/1992. 
γ) του άρθρου 11 του Ν. 2130/1993, 
δ) των άρθρων 4 και 6 του Ν. 2240/1994. 
ε) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

2. Την αριθ. 572/15.2.1995 απόφασή μας «παροχή 
εξουσίας υπογραφής με Εντολή Περιφ. Δ/ντή στους Προϊ¬ 
σταμένους της Δ/νσης Εσωτερικών και των τμημάτων αυ¬ 
τής». 

3. Την αριθ, ΕΣ/31268/89/8.1.1990 απόφασή μας 
(ΦΕΚ 121/1990 τ. Β') με την οπία συστήθηκε στην Κοινό¬ 
τητα Πεπονιάς, ίδιο νομικό πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου» Πεπονιάς. 

4. Την αριθ. 11/1995 απόφαση του Κ.Σ. με την οποία 
τροποποείται η αριθ. 39/1989 όμοια αυτού με σκοπό να 
προσαρμοσθεΐ η συστατική πράξη του παραπάνω νομικού 
προσώπου στις διατάξεις της παρ. 1 του άρθρου 11 του Ν. 
2130/1993, αποφασίζουμε: 

α. Αντικαθιστούμε στην αριθ. ΕΣ/31268/89/8.1.1990 
απόφασή μας την παράγραφο 3 ως εξής: 

3. Το νομικό πρόσωπο διοικεΐται από: 

Διοικητικό Συμβούλιο, που αποτελείται από επτά (7) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή άλλο μέρος του Διοικητικού Συμ¬ 
βουλίου αιρετό ή μη που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Δύο Κοινοτικοί Σύμβουλοι. 


β) Ο εκάστοτε Δ/ντής του Δημοτικού Σχολείου, 
γ) Ο εκάστοτε Δ/ντής του Νηπιαγωγείου, 
δ) Ένας εκπρόσωπος του Συλλόγου Γονέων και Κηδε¬ 
μόνων Δημ. Σχολείου. 

ε) Ένας εκπρόσωπος του Συλλόγου Γονέων και Κηδε¬ 
μόνων του Νηπιαγωγείου. 

Σε περίπτωση που δεν υφίσταται σύλλογος γονέων ορί¬ 
ζονται αντίστοιχα γονείς μαθητών. 

β. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Πεπονιάς. 

Κατά τα λοιπά ισχύει η αριθ. ΕΣ/31268/89/8.1.1990 
απόφασή μας. 

Η παρούσα να δημοσιευθεΐστην Εφημερίδα της Κυβερ¬ 
νήσεως. 

Σέρρες, 28 Φεβρουαρίου 1995 

Με εντολή Περιφερειακού Διευθυντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

Αριθ. ΕΣ/5221 (9) 

Τροποποίηση της συστατικής πράξης Νομικού Προσώπου 
«1η Ενιαία Σχολική Επιτροπή Γυμνασίου και Λυκείου» 
Κοινότητας Κάτω Ποροΐων Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/1992. 
γ) του άρθρου 11 του Ν. 2130/1993. 
δ) των άρθρων 4 και 6 του Ν. 2240/1994. 
ε) του άρθρου 29Α του Ν. 1558/85 που προστέθηκαν 
με το άρθρο 27 του Ν. 2081/1992. 

2. Την αριθ. 572/15.2.1995 απόφασή μας «παροχή 
εξουσίας υπογραφής με Εντολή Περιφ. Δ/ντή στους Προϊ¬ 
σταμένους της Δ/νσης Εσωτερικών και των τμημάτων αυ¬ 
τής». 

3. Την αριθ. ΕΣ/21387/20.9.1989 απόφασή μας (ΦΕΚ 
73Θ/1989 τ. Β') με την οπία συστήθηκε στην Κοινότητα 
Κάτω ΠοροΤων, ίδιο νομικό πρόσωπο με την επωνυμία «1η 
Ενιαία Σχολική Επιτροπή Γυμνασίου και Λυκείου» όπως 
τροποποιήθηκε μεταγενέσερα με την αριθ. ΕΣ/5187/ 
7.3.1991 όμοια. 

4. Την αριθ. 4/1995 απόφαση του Κ.Σ. Κάτω Ποροΐων 
με την οποία τροποποείται η αριθ. 35/1989 όμοια αυτού 
με σκοπό να προσαρμοσθεί η συστατική πράξη του παρα¬ 
πάνω νομικού προσώπου στις διατάξεις της παρ. 1 του άρ¬ 
θρου 11 του Ν. 2130/1993, αποφασίζουμε: 

σ. Αντικαθιστούμε στην αριθ. ΕΣ/21387/20.9.1989 
απόφασή μας την παράγραφο 3 ως εξής: 

3. Το νομικό πρόσωπο διοικείται από: 

Διοικητικό Συμβούλιο, που αποτελείται από επτά (7) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή άλλο μέρος του Διοικητικού Συμ¬ 
βουλίου αιρετό ή μη που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Ένας Κοινοτικός Σύμβουλος. 

β) Ο Δ/ντής του Γυμναοίου. 
γ) Ο του Λυκείου. 

δ) Ο εκπρόσωπος του Συλλόγου Γ ο νέων και Κηδεμόνων 
Γ υμναοίου. 

ε) 0 εκπρόσωπος του Συλλόγου Γονέων και Κηδεμόνων 
του Λυκείου. 

στ) Ένας εκπρόσωπος των μαθητικών κοινοτήτων 
των δύο σχολικών μονάδων. 

β. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Κάτω ΠροΤων. 

Κατά τα λοιπά ισχύει η αριθ. ΕΣ/21387/20.9.1989 από¬ 
φασή μας. 

Η αριθ. ΕΣ/5187/7.3.1991 απόφασή μας καταργεί- 
ται. 

Η παρούσα να δημοσιευθεί στην Εφημερίδα της Κυβερ- 
νήαεως. 

Σέρρες, 28 Φεβρουάριου 1995 

Με εντολή Περιφερειακού Διευθυντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

Αριθ. 5167 (}0) 

Σύσταση Κοινοτικής Επιχείρησης στην Κοινότητα Παρα¬ 
ποτάμου Ν. Τρικάλων Παραποτάμου Κ.Ε.Π. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 260 του Π.Δ. 323/89 (Δη¬ 
μοτικός και Κοινοτικός Κώδικας). 

2. Τις διατάξεις του Π.Δ. 250/89 (ΦΕΚ 118/10.5.89 τ. 
Α') μεταβίβαση αρμοδιοτήτων του Υπουργού Εσωτερικών 
στους Νομάρχες. 

3. Τις διατάξεις του άρθρου 14 του Ν. 2273/94 (ΦΕΚ 
233/27.12.94 τ. Α') σύμφωνα με τις οποίες ο Περιφ/κός 
Δ/ντής ασκεί όλες τις αρμοδιότητες των Νομαρχών. 

4. Την αριθμ. 25027/9.4.84 απόφαση του Υπουργού 
Εσωτερικών που δημοσιεύθηκε στο 244/19.4.84 ΦΕΚ (τ. 
8 '). 

5. Την αριθ. 7/95 απόφαση του Κοινοτικού Συμβουλίου 
Παραποτάμου για σύσταση κοινοτικής επιχείρησης. 

6. Την πλήρη οικονομοτεχνική μελέτη που συντάχθηκε 
για την Ιδρυση της Κοινοτικής Επιχείρησης Παραποτάμου 
και την από 24.2.95 έκθεση αξιολόγησης της επιτροπής, 
η οποία συστήθηκε με την αριθμ. 2504/3.2.95 απόφασή 
μας, αποφασίζουμε: 

1. Συνιστάται στην Κοινότητα Παραποτάμου του Νομού 
Τρικάλων Κοινοτική Επιχείρηση με την επωνυμία «Κοινο¬ 
τική Επιχείρηση Παραποτάμου - Κ.Ε.Π.· ως ίδιο Νομικό 
Πρόσωπο ιδιωτικού δικαίου το οποίο διέπεται από τις δια¬ 
τάξεις των άρθρων 260 μέχρι 267, 270, 274 και 287 του 
Π.Δ. 323/89 (Δημοτικός και Κοινοτικός Κώδικας). 

2. Σκοπός της επιχείρησης είναι: 

- Η εκμετάλευση μέρους του κοινοτικού συγκροτήμα¬ 
τος με τις διατάξεις του κανονισμού 2080/1992 της ΕΟΚ. 

- Η επιμόρφωση ανέργων κατοίκων της Κοινότητας. 

- Η παραγωγή και διάθεση δασικών και γεωργικών προ¬ 
ϊόντων. 

- Η εκπόνηση κα ιεφαρμογή μελετών που αφορά πλου- 
τοπαραγωγικές πηγές της Κοινότητας. 


- Η εκτέλεση έργων με σκοπό των αναβάθμιση του χώ¬ 
ρου της Κοινότητας Παραποτάμου (πάρκα - πλατείες 
κ.λ,π.). 

-Η παροχή υπηρεσιών στους γεωργούς της Κοινότη¬ 
τας, με τη συνεργασία ειδικευμέων Γεωπόνων και την 
εμπορία γεωργικών πρώτων υλών (φαρμάκων, σπόρων 
κ.λ.π.). 

- Η συμβολή στην προώθηση δραστηριοτήτων που συμ¬ 
βάλλουν στην άνοδο του πνευματικού και οικονομικού επι¬ 
πέδου. 

- Η συμβολή στην αξιοποίηση, ανάπτυξη, διαχείρηση, 
συντήρηση και προστασία των φυσικών πόρων της Κοινό¬ 
τητας Παραποτάμου. 

- Η υποστήριξη η εκτέλεση έργων άλλων ΟΤΑ ή των επι¬ 
χειρήσεων ΟΤΑ, των συνεταιρισμών και των άλλων φυσι¬ 
κών ή νομικών προσώπων μέσα από τα τοπικά αναπτυ¬ 
ξιακά προγράμματα, ενθάρρυνση τοπικών παραγωγικών 
πρωτοβουλιών και γενικά υποστήριξη με κάθε πρόσφορο 
μέσο της τοπικής ανάπτυξης. 

- Η συνεργασία με φορείς του Δημοσίου ή Ιδιωτικού το¬ 
μέα ερευνών, μελετών και επιμορφωτικών και άλλων προ¬ 
γραμμάτων, που σχετίζονται με την τοπική κοινωνία και 
την ανάπτυξή της. 

- Η υποβοήθηση διαφόρων κοινωνικών ομάδων (Νεο¬ 
λαία, άτομα με ειδικές ανάγκες κ.λ.π.) σε ζητήματα σχε¬ 
τικά με την επαγγελματική τους κατάρτιση και την ένταξη 
και συμβολή τους στις κοινωνικές και αναπτυξιακές δρα¬ 
στηριότητες της περιοχής τους. 

- Ο συντονισμός των αναπτυξιακών προγραμμάτων των 
φορέων προγρ/σμού, η τεχνική υποστήριξη στην υλοποί¬ 
ηση προγραμμάτων χρηματοδοτούμενο είτε από τους 
Εθνικούς είτε από τους Κοινοτικούς πόρους. 

- Η αναζήτηση και εξεύρεση οικονομικών πόρων από 
Φορείς του εσωτερικού και της ΕΟΚ και η αξιοποίησή τους 
μέσα από προγράμματα Εθνικά ή Ευρωπαϊκά που θα εξυ¬ 
πηρετούν τους σκοπούς μας. 

3. Η Επιχείρηση διοικείται από πενταμελές (5) Διοικη¬ 
τικό Συμβούλιο, που τα μέλη του ορίζονται ατίό το Κοινο¬ 
τικό Συμβούλιο. 

Τα μέλη του Διοικητικού Συμβουλίου πέντε (5) είναι αι¬ 
ρετοί εκπρόσωποι της Κοινότητας Παραποτάμου και η 
χρονική διάρκειά τους ακολουθεί την κοινοτική θητεία. 

4. Η διάρκεια της επιχείρησης ορίζεται για εικοσιένα 
(21) χρόνια, (μέχρι 31.12.2015) από τη δημοσίευση της 
απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Παραποτά¬ 
μου του Νομού Τρικάλων. 

6. Τα περιουσιακά στοιχεία που διαθέτει στην επιχεί¬ 
ρηση η Κοινότητα Παραποτάμου είναι: 

α) Παραχωρεί 85 μί του άνω ορόφου του Κοινοτικού Κα¬ 
ταστήματος για χρήση γραφείων της επιχείρησης καθώς 
και για κοινή χρήση τον μηχανολογικό εξοπλισμό της Κοι¬ 
νότητας (Η/Υ, ΡΑΧ, τηλέφωνο, φωτοαντιγραφικό 
κ.λ.π.). 

β) αναλαμβάνει την υποχρέωση να ενοικιάσει έκταση 95 
στρεμμάτων, με τίμημα 10.000 δρχ. ανά στρέμμα σε 
πρώτη φάση στην επιχείρηση προκειμένου να τη δασώσει. 

γ) παραχωρεί μηχανικό τρυπάνι (αρίδα) στην επιχεί¬ 
ρηση. 

7. Η Κοινότητα Παραποτάμου διαθέτει στην Επιχείρηση 
χρηματικό ποσό δραχμές 200.000 ως αρχικό κεφάλαιό 
της. 

8. Π6ροι της επιχείρησης είναι: 

α) Επιχορηγήσεις από την Κοινότητα. 

β) Επιχορηγήσεις από το Κρότος από ένταξη προγραμ¬ 
μάτων. 

γ) Επιχορηγήσεις από την ΕΟΚ από ένταξη προγραμμά¬ 
των. 

δ) Εισπράξεις από το αντίτιμο των παρεχομένων πραγ¬ 
μάτων και υπηρεσιών. 

ε) Έσοδα από εκμετάλλευση δασωμένης έκτασης. 

στ) Κάθε είδους εισφορές, δωρεές, κληρονομίες, κλη¬ 
ροδοσίες. 

ζ) Τυχόν διανειοδοτήσεις από Τράπεζες, Οργανισμούς 
κ.λ.π. 

9. Η επιχείρηση διαλύεται: 

α) με απόφαση του Κοινοτικού Συμβουλίου, που λαμβά- 
νεται με την απόλυτη πλειοψηφία των μελών του και από¬ 
φαση του Περιφερειακού Δ/ντή. 

β) Όταν λήξει χωρίς να παραταθεΐ η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. Την διά¬ 
λυση της Επιχείρησης ακολουθεί η εκκαθάριση. Εκτός 
απά την περίπτωση της πτώχευσης, η εκκαθάριση γίνεται 
από εκκαθαριστές που ορίζονται από το Κοινοτικό Συμ¬ 
βούλιο. 

Στην εκκαθάριση διεκπεραίνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα Παραποτάμου. 

10. Η συγκρότηση η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρηση 
και εποπτεία της Επιχείρησης, διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π. Δ/τος 323/89 και τη με αριθμό 25027/9.4.84 από¬ 
φαση του Υπουργού Εσωτερικών που δημοσιεϋθηκε στο 
ΦΕΚ 244/19.4.84 τεύχος Β'. 

11. Από τις διατάξεις αυτής της απόφασης, προκαλείται 
δαπάνη σε βάρος της Επιχείρησης το ύψος της οποίας δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 1 Μαρτίου 1995 
Ο Περιφερειακός Διευθυντής 
Γ. ΤΡΑΝΤΟΣ 

Αριθ. 2339 01) 

Κύρωση υποχρεωτικού αναδασμού αγρ/τος Αμουρίου 
(τμήμα) Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Νόμου 674/1977 (άρθρο 15 παρ. 1) 
«περί αναδασμού της γης κ.λ.π.». 

2. Την αριθ. 1425/2.3.95 εισήγηση της Δ/νσης Γεωρ¬ 
γίας της Νομαρχίας μας, αποφασίζουμε: 

Κυρώνουμε το νέο κτηματικό καθεστώς, που διαμορ¬ 
φώθηκε με τον αναδασμό, το έτος 1991 στην κτηματική 
περιοχή της Κοινότητας Αμουρίου όπως αυτό απεικονίζε¬ 
ται στους κτηματολογικούς πίνακες και τα διαγράμματα 
της περιοχής αυτής, που συντάχθηκαν από την Επιτροπή 
αναδασμού του αγροκτήματος Αμουρίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 2 Μαρτίου 1995 

Ο Περιφερειακός Διευθυντής 
ΓΕΩΡΓΟΣ ΜΠΡΕΓ1ΑΝΝΗΣ 

Αριθ. 01/764 (12) 

Τροποποίηση και Προσαρμογή Ο.Ε.Υ Κοινότητας Παλαιό- 
χωρίου Ν. Χαλκιδικής. 

Ο ΠΕΡΙΦΕΡΕΙΑΚΟΣ Δ/ΝΊΓΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 12 του Νόμου 1188/1981, 
Ν. 1586/86 και του Π.Δ. 37α/87 του Ν. 1832/89, Π.Δ. 
92/90 Ν. 2190/94. 

2. Την 33/94 απόφαση του Κοινοτικά Συμβουλίου Πα- 
λαιοχωρίου περί τροποποιήσεως του Οργανισμού Εσωτε¬ 
ρικής Υπηρεσίας. 

3. Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/1981 σε συνδυασμό 
με το άρθ. 14 ταυ Ν. 1588/86 που διατυπώθηκε στο από 
13.12.94 πρακτικό, 

4. Τις διατάξεις του αρθ. 162 του Δ.Κ.Κ. (Π.Δ. 323/89). 

5. Τον οικείο φάκελλο του Ο.Ε.Υ. 

6. Τις 959/84 και 15790/88 πράξεις «περί μεταβίβασης 
αρμοδιότητας υπογραφής σχετικών αποφάσεων», αποφα¬ 
σίζουμε: 

Εγκρίνουμε την 33/94 απόφαση του Κοινοτικού Συμ¬ 
βουλίου, περί τροποποιήσεως του Οργαναιμού εσωτερι¬ 
κής Υπηρεσίας της Κοινότητας Παλαιοχωρίου αναφορικά 
με τη σύνθεση, την διαβάθμιοη και την κατάταξη των θέ¬ 
σεων του προσωπικού που ορίζονται ως κατωτέρω: 

Α' Μόνιμο προσωπικό 

1. θέσεις διοικητικού προσωπικού 
α) Κατηγορία Δ.Ε. 

Κλάδος ΔΕΙ Δ/κού 

Δύο (2) θέσεις Γραμματέα με βαθμούς Δ-Α. 

2. θέσεις τεχνικού - υγειονομικού προσωπικού 
α) Κατηγορία ΔΕ 

Κλάδος ΔΕ29 οδηγών αυτοκινήτων 

Μία (1) θέση οδηγού αυτοκινήτου με βαθμούς Δ-Α 

β) Κατηγορία Υ.Ε. 

Κλάδος ΥΕ 18 - προσωπικύ καθαριότητας. 

Δύο (2) θέσεις εργατών καθαριότητας με βαθμούς Ε-β. 

3. θέσεις προσωπικού ιδιωτικού δικαίου αορίστου χρό¬ 
νου. 

Μία (1) θέση καθ/ας - καθαριστή κοινοτικού καταστή¬ 
ματος με μειωμένη απασχόληση, δηλ. τριών (3) ωρών την 
ημέρα. 

4. Με την παρούσα θα προκληθεί δαπάνη οε βάρος του 
προΰπ/σμού της κοινότητας αμέσως μετά την πρόσληψη 
του ανωτέρω. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Πολύγυρος, 20 Φεβρουάριου 1995 

Με εντολή Περιφ/κού Δ/ντή 
Η Διευθύντρια κ.α.α. 

ΕΛ. ΠΡΩΤΟΓΕΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


